Sven Nordqvist

Svenas Nordkvistas (; 1946 m. balandžio 30 d. Helsingborge) – Švedijos vaikų literatūros rašytojas, iliustruotojas. Labiausiai išgarsėjo knygų serija apie dėdulę Petsoną ir jo katiną Findusą.

 Biografija 

Lundo universitete studijavo architektūrą, ten kurį laiką dėstė. Profesionalaus dailininko karjerą pradėjo 1983 m. laimėjęs iliustracijų konkursą. Žymiausia pasakų serija – „Petsonas ir Findusas“. Tarp žymesnių knygų – paveikslėlių knyga „Kur mano sesutė?“ (2007). Teigiama, kad S. Nordkvisto knygų siužetai pasižymi dinamika ir komizmu, iliustracijose žaidžiama daiktų ir augalų dydžių disproporcijomis, detalių gausa vaiką skatina tyrinėti ir analizuoti pavaizduotą gamtos ir buities pasaulį. Iliustravo rašytojos J. Wieslander knygas apie Mamulę Mū.

 Petsonas ir Findusas 

S. Nordkvistas labiausiai išgarsėjo paveikslėlių knygų ciklu apie dėdulę Petsoną ir jo katiną Findusą.

 Švediškai  Lietuviškai Pannkakstårtan (1984)  Petsono tortas (1995, 2011, 2021) Rävjakten (1986)  Lapių medžioklė (1995, 2011, 2021) Stackars Pettson (1987)  Nelaimingas Petsonas (2005, 2012) Kackel i grönsakslandet (1990)  Sąmyšis darže (2005, 2012) Pettson tältar (1992)  Petsonas stovyklauja (2021) Tomtemaskinen (1994)  Kalėdų Senelio staigmena (2011, 2021) Tuppens minut (1996)  Kaip Findusas gaidį Karuzą išvijo (2011, 2020) När Findus var liten och försvann (2001)  Kaip Findusas, būdamas mažas, ėmė ir prapuolė (2010, 2011, 2021) Findus flyttar ut (2012)  Findusas išsikrausto (2013, 2021) Känner du Pettson och Findus? (2014)  Ar pažįsti Petsoną ir Findusą? (2021) Var är Pettson? (2016)  Kur dingo Petsonas? (2021) Kan du ingenting, Pettson? (2019)  Ką tu moki, Petsonai? (2020) Pettson och Findus bygger en bil (2020)  Petsonas ir Findusas konstruoja mašiną (2021) Tomtemaskinen (1994)  Petsono ir Finduso Kalėdos (2021) Pettsons och Findus kokbok (2005)  Petsono ir Finduso receptų knyga (2022)

 Šaltiniai 

Kategorija:Švedijos rašytojai
Kategorija:Švedijos iliustratoriai
Kategorija:Vaikų rašytojai